# របៀបនិយាយទៅកាន់កូនៗ អំពីវ៉ាក់សាំង COVID-19

បានធ្វើបច្ចុប្បន្នភាពចុងក្រោយ៖ ថ្ងៃទី 8 ខែសីហា ឆ្នាំ 2022

ការចាក់វ៉ាក់សាំងក៏ត្រូវបានណែនាំសម្រាប់កុមារមួយចំនួនដែលមានអាយុ 6 ខែ ដល់ 4 ឆ្នាំ ដែល មានប្រព័ន្ធភាពសុំាខូចធ្ងន់ធ្ងរ ឬមានពិការភាព ក៏ដូចជាមានស្ថានភាពសុខភាពស្មុគស្មាញ និង/ឬច្រើន ដែលបង្កើនហានិភ័យនៃ COVID-19 ធ្ងន់ធ្ងរ។ វាជាធម្មជាតិ សម្រាប់កូនរបស់អ្នក ដែលនឹងឆ្ងល់ និងមានសំណួរជាច្រើនអំពីការចាក់វ៉ាក់សាំង COVID-19។ តទៅនេះជាគន្លឹះ មួយចំនួនសម្រាប់និយាយជាមួយកូនរបស់អ្នកនៅមុន និងនៅក្រោយពួកគេទទួលវ៉ាក់សាំង។

ជាការសំខាន់ត្រូវបន្តស្នាក់នៅឱ្យមានបច្ចុប្បន្នភាពជាមួយនឹងដំបូន្មានផ្នែកវេជ្ជសាស្ត្រចុងក្រោយបំផុត ដែលមាននៅលើ [គេហទំព័រក្រសួងសុខាភិបាល និងការថែទាំមនុស្សចាស់ (Department of Health and Aged Care website)](https://www.health.gov.au)។

អ្នកក៏អាចពិភាក្សាអំពីការព្រួយបារម្ភ ឬសំណួរណាមួយដែលអ្នកមានអំពីការចាក់វ៉ាក់សាំង COVID-19 ជាមួយអ្នកផ្ដល់សេវាចាក់ថ្នាំបង្ការ ឬវេជ្ជបណ្ឌិត ឬអ្នកជំនាញថែទាំសុខភាពរបស់អ្នក នៅមុនពេល កូនរបសអ្នកទទួលវ៉ាក់សាំង។

ជាការសំខាន់ត្រូវស្ដាប់ចម្លើយរបស់ពួកគេ និងទទួលស្គាល់នូវវការភ័យខ្លាចណាមួយដែលពួកគេមានអំពី ការត្រូវបានចាក់វ៉ាកសាំង។

* ប្រាប់ខ្ញុំនូវអ្វីដែលអ្នកដឹងរហូតមកដល់ពេលនេះអំពីវ៉ាក់សាំង COVID-19។
* តើអ្នកធ្លាប់ទទួលវ៉ាក់សាំងពីមុនទេ?

ឱកាសនានាគឺកូនរបស់អ្នកបានទទួលវ៉ាក់សាំងពីមុន ហើយវាអាចមិនអាក្រក់ខ្លាំងពេកទេ។

ពន្យល់ដោយស្មោះត្រង់ និងតាមវិធីអាយុសមស្របនូវអ្វីដែលអ្នកដឹងអំពីវ៉ាក់សាំង COVID-19។

សូមចាំថាកុមារយកសញ្ញាអារម្មណ៍ពីមនុស្សពេញវ័យ ដូច្នេះការចែករំលែកការភ័យខ្លាចហួសហេតុ អាចមិនមែនជាការស្ថាបនាទេ ហើយអាចធ្វើឱ្យកូនរបស់អ្នកមានអារម្មណ៍មិនស្រណុកស្រួល។

ពន្យល់ថាវេជ្ជបណ្ឌិត ឬអ្នកជំនាញផ្នែកវេជ្ជសាស្ត្រនឹងសួរកូនរបស់អ្នកនូវសំណួរមួយចំនួន ដែលកូនរបស់អ្នកនឹងទទួលការចាក់ម្ជុលនៅលើដៃរបស់ពួកគេ (ឬជើង ប្រសិនបើពួកគេមានអាយុ 6 ខែ ដល់ក្រោម 5 ឆ្នាំ) ថាពួកគេនឹងមានអារម្មណ៍ឈឺឆៀបៗតិចតួច ហើយកន្លែងដែលម្ជុលចាក់ ចូលទៅអាចឈឺបន្តិចក្រោយមកទៀត។ ធានាឡើងវិញដល់កូនរបស់អ្នកដោយប្រាប់ពួកគេថា ជាការធម្មតាទេដែលឈឺបន្តិបន្តួចនៅកន្លែងដែលម្ជុលបានចាក់ចូលទៅ ហើយវាមានន័យថាថ្នាំកំពុងដំណើរការ។

ប្រសិនបើកូនរបស់អ្នកហាក់ដូចជាអន្ទះអន្ទែងក្នុងការទទួលវ៉ាក់សាំង សូមសាកល្បងស្វែងរក អារម្មណ៍របស់ពួកគេបន្ថែមទៀត ឬ ស្វែងរកដំបូន្មានថែមទៀតពីវេជ្ជបណ្ឌិតរបស់អ្នក ប្រសិនបើចាំបាច់។

## ឆ្លើយសំណួររបស់កូនអ្នក

មានត្រៀមចម្លើយសមស្របមួយចំនួនសម្រាប់ឆ្លើយទៅកូនសម្រាប់សំណួរណាមួយដែលកូនរបស់អ្នកអាចមាន។ តទៅនេះជាសំណួរ និងចម្លើយសំខាន់ៗមួយចំនួនដែលអាចជួយក្នុងកិច្ចសន្ទនានេះ។

ប្រើឧទាហរណ៍ពិតៗដូចជាការពារជីដូនជីតារបស់កូន និងការអាចបន្តធ្វើកិច្ចការនានាដូចជាការទៅ សាលារៀន និងកីឡាជាក្រុម ប្រសិនបើអ្នគិតថារឿងនេះនឹងជួយបាន។

នៅក្នុងប្រទេសអូស្ត្រាលី វ៉ាក់សាំងទាំងនោះត្រូវបានធ្វើតេស្តយ៉ាងហ្មត់ចត់ដោយទីភ្នាក់ងារមួយ ដែលធ្វើឱ្យប្រាកដថា ឱសថទាំងអស់មានសុវត្ថិភាព។ ឱសថទាំងនោះមិនត្រូវបានផ្ដល់ឱ្យទេ ប្រសិនបើឱសថទាំងនោះមិនមានសុវត្ថិភាពទេ។

ប្រសិនបើកូនរបស់អ្នកខ្លាចម្ជុល នោះការរៀបចំដោយប្រសិទ្ធភាព និងបច្ចេកទេសរំខានគឺសំខាន់។

សម្រាប់កុមារដែលមានអាយុ 5 ឆ្នាំ និងអាយុលើសនេះ វាអាចជួយបានក្នុងការចូលរួមនៅទីកន្លែងណា ដែលតូចជាង ស្គាល់ច្រើនជាង ដូចជាឱសថស្ថាន ឬកន្លែងគ្រូពេទ្យទូទៅនៅតាមតំបន់។ កន្លែងចាក់វ៉ាក់សាំងមានទំហំធំអាចឮខ្លាំង និងមមាញឹក ហើយបង្កើនការតឹងអារម្មណ៍។

នាំយកមកជាមួយនូវប្រដាប់ក្មេងលេង ឬសៀវភៅជាទីពេញចិត្តរបស់កូនអ្នក ដើម្បីបង្កើត បទពិសោធន៍វិជ្ជមាន និងការរំខាន។

ប្រាប់ឱ្យអ្នកផ្ដល់សេវារបស់អ្នកដឹងជាមុន ប្រសិនបើកូនរបស់អ្នកខ្លាចម្ជុល ដើម្បីឱ្យពួកគេអាច រៀបចំពេលគ្រប់គ្រាន់ និងធ្វើឱ្យប្រាកដថាដំណើរការធ្វើទៅមិនបន្ទាន់ ឬដោយបង្ខំ។

អ្នកអាចចូលមើល [គេហទំព័រក្រសួងសុខាភិបាល និងថែទាំមនុស្សចាស់ (Department of Health and Aged Care website)](https://www.health.gov.au/initiatives-and-programs/covid-19-vaccines/translations) នៅឯ [www.health.gov.au](http://www.health.gov.au) សម្រាប់ព័ត៌មានបន្ថែមអំពីវ៉ាក់សាំង។

អ្នកអាចហៅទូរសព្ទទៅ National Coronavirus and COVID-19 Vaccine Helpline (ខ្សែទូរសព្ទជំនួយវីរុសកូរ៉ូណា និងវ៉ាក់សាំង COVID-19 ថ្នាក់ជាតិ) តាមលេខ **1800** **020** **080**។ ចុចជម្រើសទី 8 សម្រាប់សេវាបកប្រែផ្ទាល់មាត់ដោយឥតគិតថ្លៃ។

ប្រសិនបើអ្នកថ្លង់ ឬមានការពិបាកក្នុងការស្ដាប់ ឬការនិយាយ អ្នកអាចហៅទូរសព្ទទៅ National Relay Service (សេវាបញ្ជូនបន្តថ្នាក់ជាតិ) តាមលេខ **133 677**។